PATVIRTINTA

 Klaipėdos lopšelio-darželio „Eglutė“

 direktoriaus 2018 m. rugsėjo 3 d.

 įsakymu Nr. V-51

**KLAIPĖDOS LOPŠELIS-DARŽELIS „EGLUTĖ“**

**IKIMOKYKLINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Ikimokyklinio ugdymo mokytojo pareigybės aprašymas reglamentuoja: specialius reikalavimus, funkcijas šias pareigas einančiam mokytojui.
2. Pareigybės lygis – A(A2).
3. Ikimokyklinio ugdymo mokytojas pavaldus tiesiogiai direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Ikimokyklinio ugdymo mokytojas, einantis šias pareigas, turi atitikti šiuos specialiuosius reikalavimus:
	1. pareigybės išsilavinimas. Įgytas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu, įgijęs specialiosios pedagogikos ir specialiosios psichologijos žinių (išklausęs ne mažiau kaip 60 valandų kursą 2 studijų kreditų);
	2. kvalifikacinė kategorija. Ikimokyklinio ugdymo mokytojo (auklėtojo) profesinė kvalifikacija, pedagoginės krypties kvalifikacinė kategorija;
	3. skaitmeninio raštingumo gebėjimai, žinios ir supratimas. Informacijos valdymo, komunikavimo, saugumo, skaitmeninio mokymo ir mokymosi srityse (išklausytas ne mažesnis kaip 40 valandų technologinės ir 40 valandų edukologinės dalies kursas, 3 studijų kreditai);
	4. valstybinės kalbos mokėjimo lygis. Privaloma gerai mokėti lietuvių kalbą (išklausytas valstybinės kalbos kultūros 22 valandų kursas, 1 studijų kreditas);
	5. užsienio kalba (-os) ir jos (jų) mokėjimo lygis. Nėra nustatomas;

 4.6. kiti specialūs reikalavimai. Išmanyti ikimokyklinio amžiaus vaikų raidos ypatumus, ugdymo(-si) būdus, formas, metodus, technologijas ir gebėti juos taikyti praktikoje. Gebėti valdyti, kaupti, sisteminti, apibendrinti informaciją ir rengti išvadas, planuoti ir organizuoti savo veiklą, spręsti iškilusias problemas ir konfliktus, dirbti komandoje, pripažinti ir gerbti kiekvieno bendruomenės nario teises, nepažeisti pedagoginės etikos normų. Vadovautis Lietuvos Respublikos įstatymais, nutarimais ir kitais galiojančiais norminiais aktais, reglamentuojančiais įstaigos veiklą, darbo santykius, darbuotojų ir ugdytinių saugą ir sveikatą.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

1. Ikimokyklinio ugdymo mokytojas vykdo šias funkcijas:
	1. Klaipėdos lopšelio-darželio „Eglutė“ ikimokyklinio ugdymo(si) programai ir kitoms įstaigoje vykdomoms programoms įgyvendinti:
		1. organizuoja ir vykdo ugdomąjį procesą: atsižvelgiant į individualius vaikų ugdymo(si) gebėjimus, galimybes, tenkina prigimtinius, kultūros, taip pat ir etninės, socialinius, pažintinius poreikius, padeda vaikams pasirengti sėkmingai mokytis pagal pradinio ugdymo programą, laiduoja ugdytinių asmenybės galių plėtotę;
		2. užtikrina ugdytinių saugumą, geros kokybės ugdymą;
		3. kuria stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką, parenka priemones;
		4. saugo ir stiprina vaikų sveikatą, garantuoja vaikų fizinį ir psichologinį saugumą ugdymo(si) proceso metu įstaigoje ir už jos ribų;
		5. rengia ir įgyvendina įstaigos prioritetinę veiklos kryptį atitinkančias programas bei individualias papildomo, neformaliojo vaikų švietimo ugdymo(si) programas;
		6. pritaiko specialiųjų ugdymosi poreikių vaikams ugdymo metodus, parenka tinkamas ugdymo priemones, dalyvauja rengiant įtraukiojo vaikų ugdymo(si) programas.
	2. funkcijos, skirtos pasirengti įgyvendinti įstaigos ugdymo(si) ir veiklos programas:
		1. planuoja savo ir grupės ugdomąją veiklą;
		2. sistemingai, nešališkai stebi ir vertina, fiksuoja vaikų pasiekimus ir pažangą, informuoja tėvus (teisėtus vaiko atstovus) apie vaikų pasiekimus, ugdymosi poreikius ar iškilusias problemas (sveikatos, prigimtinių, socialinių poreikių tenkinimo ir pan.);
		3. supažindina šeimą su ikimokyklinio ugdymo ypatumais, skatina tėvus (teisėtus vaiko atstovus) dalyvauti grupės veikloje, didina vaiko kokybiško ugdymo galimybes;
		4. nuolat tobulina savo kvalifikaciją pagal pedagogų kvalifikacijos tobulinimą reglamentuojančius dokumentus, atestuojasi, vykdo kvalifikacinę kategoriją atitinkančią metodinę veiklą;
		5. pasirenka veiksmingiausius ugdymo metodus, būdus, formas ir priemones;
		6. informuoja įstaigos vadovą apie vaiko turimas socialines ar sveikatos problemas, pastebėtą ar tariamą vaiko teisių pažeidimą, nedelsiant nutraukia bet kokius tokį įtarimą keliančius veiksmus, kreipiasi į galinčius suteikti pagalbą asmenis (tėvus (teisėtus vaiko atstovus), įstaigos darbuotojus, direktorių ir/ar institucijas (policiją, greitąją pagalbą, vaiko teisių apsaugos darbuotojus ir kt.);
		7. teikia siūlymus dėl ugdymo proceso ir įstaigos veiklos tobulinimo;
		8. užtikrina patikėtų saugoti vaiko/šeimos asmens duomenų saugumą, paslaptį, jų tvarkymo funkcijų vykdymą (vadovaudamasis Lietuvos Respublikos įstatymais, teisės aktais).
	3. funkcijos susijusios su veikla mokyklos bendruomenei:
		1. bendradarbiauja su kitais grupėje, įstaigoje dirbančiais specialistais (priešmokyklinio ugdymo mokytoju, logopedu, meninio ugdymo mokytoju, psichologu ir kt.) vaikų ugdymo klausimais;
		2. priima vaikus į grupę ir išleidžia į namus tik su tėvais (teisėtais vaiko atstovais), kitais suaugusiais asmenimis, turinčiais raštišką tėvų (tėvų (teisėtų vaiko atstovų) leidimą/ prašymą;
		3. vykdo tikslią vaikų lankomumo apskaitą ir pildo vaikų lankomumo žiniaraštį skaitmeninėje laikmenoje ir pateikia įstaigos vadovui pagal nustatytą vidaus tvarką;
		4. teikia informaciją, konsultuoja tėvus (teisėtus vaiko atstovus), kitus įstaigoje dirbančius specialistus ikimokyklinio amžiaus vaikų ugdymo klausimais;
		5. dalyvauja bendrose įstaigos veiklose: posėdžiuose, pasitarimuose, kitų įstaigos ugdymo ir veiklos programų, projektų rengime, audito vykdyme ir kt.;
		6. puoselėja įstaigos kultūrines tradicijas, dalyvauja bendruomenės veikloje, siekia kaitos ir pokyčių;
		7. bendradarbiauja su šeima, skatina tėvus (teisėtus vaiko atstovus) dalyvauti grupės, įstaigos veikloje;
		8. rūpinasi savo išvaizda, atitinkančia etiketo darbe keliamus reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, supratau, vykdysiu

(data)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)